Hapcheon

Hapcheon (Hapcheon-gun) er et fylke i provinsen Sør-Gyeongsang i Sør-Korea.

Hapcheon er et innlandsfylke, preget av fjellkjeden Sobaekfjellene. Fylkets areal tilsvarer 9,35 prosent av provinsens samlede areal. 15,8 prosent av arealet er dyrket mark, mens 72,5 prosent er skog og fjell, og særlig den vestre delen av fylket er fjellrikt. På grensa i øst ligger Nakdongelva. Sentralt i landskapet ligger den kunstige innsjøen Hapcheonho. Den ble anlagt i forbindelse med en utviklingsplan for Nakdongelva. Hapcheondammen av betong ble anlagt i perioden 3. april 1984 til 31. desember 1988, og er 96 meter høy og 472 meter lang.

Hwanggang er ei elv som går fra innsjøen, østover og møter Nakdongelva. Sørvest i fylket ligger Hwangmaefjellene der det er mulig å få god utsikt over innsjøen

Blant landbruksprodukter fylket er kjent for er paprika, som kalles for Gaya paprika, som blant annet eksporteres til Japan.

Gayafjellet nasjonalpark ligger nord i fylket rundt fjellet Gayafjellet, 1430 moh. Der ligger det kjente tempelet Haeinsa. Fjellområdet Namsan Jeilbong er kjent for sine stier som kan brukes året rundt.

Fylket er preget av innlandsklima. Gjennomsnittstemperaturen er 12,8 grader. Laveste temperatur ble målt i 1997 og var minus 13,9 grader, den høyeste 39,2 grader i 1994. Gjennomsnittlig nedbør er 916,3 mm.

Sør-Koreas motorvei 12 (Olympiske Motorvei 88) fra Gwangju til Daegu går gjennom fylket.

Administrativ inndeling 
Fylket er inndelt i ett eup (småby) og 16 myeon (bydel), og disse er videre inndelt i 192 ri (landsby).

 Hapcheon-eup
 Gaya-myeon
 Yaro-myeon
 Myosan-myeon
 Bongsan-myeon
 Daebyung-myeon
 Gahoe-myeon
 Samga-myeon
 Ssangbaek-myeon
 Daeyang-myeon
 Yongju-myeon
 Yulgok-myeon
 Ssangsaek-myeon
 Deokgok-myeon
 Cheongdeok-myeon
 Jeokjung-myeon
 Chogye-myeon

Søster- og vennskapsbyer 
  Bergen County, New Jersey, USA
  Mitoyo, Kagawa, Japan  
  Jangsu, Nord-Jeolla, Sør-Korea  
  Xinchang, Kina

Kjente personer fra Sancheong 
 Chun Doo-hwan (1931–), tidligere sørkoreansk president.

Galleri

Eksterne lenker 
 

Fylker i Sør-Gyeongsang